**Organizacija svečanosti u okviru godišnje sjednice Opće komisije za ribarstvo Sredozemlja, od 6. do 10. studenog 2023. u Splitu**

Predmet nabave je usluga organizacije svečanosti u okviru godišnje sjednice Opće komisije za ribarstvo Sredozemlja (GFCM). Tražena usluga obuhvaća organizaciju dvije svečanosti na marginama godišnje sjednice s ciljem promocije Hrvatske i Splita, promocije nacionalnog sektora ribarstva i autohtone enogastronomije. Godišnja sjednica GFCM-a održat će se od 6. do 10. studenog 2023. u Splitu, u hotelu Le Meridien Lav te je predviđeno sudjelovanje do 120 sudionika. Sudionici ovog događaja su predstavnici uprava za ribarstvo ugovornih strana GFCM-a (ukupno 22 zemlje te europska unija) i neugovornih strana s kojima GFCM surađuje. Također, na sjednici će sudjelovati i promatrači odnosno predstavnici nevladinih udruga, uglavnom vezanih za zaštitu prirode.

Usluga uključuje organizaciju dvije svečanosti:

1. Koktel dobrodošlice koji će se održati 6. studenog 2023. u Dioklecijanovim podrumima
2. Svečanu večeru, 8. studenog 2023.

**KOKTEL DOBRODOŠLICE koji će se održati 6. studenog 2023. s početkom u 19:00 sati u Dioklecijanovim podrumima u trajanju 2 – 2 i po sata**

Ponuda mora uključiti:

* najam prijevoza autobusom visoke turističke klase za 120 osoba od hotela Le Meridien Lav do centra Splita i povratak u hotel na isti način nakon koktela
* Organizaciju koktela dobrodošlice u Dioklecijanovoj palači (za 120 osoba) u obliku koktel večere (finger food uz piće):

Koktel dobrodošlice je predviđen u formatu zalogajčića, popularnog naziva *finger food*. S obzirom na to da je ista organizirana u sklopu godišnje skupštine Opće komisije za ribarstvo Sredozemlja, cilj je promovirati autohtonu enogastronomiju i nacionalni sektor ribarstva. Riblja ponuda treba biti sačinjena od domaće ponude ribe i morskih plodova. Porijeklo može biti iz ribolova ili iz akvakulture, podrazumijevajući da za svaku namirnicu postoji jasna sljedivost. Također je potrebno ponuditi i vegansku varijantu.

U ponudi je potrebno navesti jediničnu cijenu pića (sokovi: jabuka, naranča; gazirana i negazirana voda, vino domaćeg proizvođača) i hrane

* ozvučenje i rasvjeta Dioklecijanovih podruma za potrebe organizacije koktela dobrodošlice vodeći računa da će ozvučenje biti potrebno radi pozdravnih obraćanja i kratke prezentacije turističkog vodiča. Predviđen je nastup klape u trajanju od pola sata u organizaciji domaćina, nakon čega je potrebno osigurati diskretnu glazbenu podlogu.

Ponuda ne uključuje najam prostora za održavanje koktel domjenka, angažman turističkog vodiča niti klape.

**SVEČANA VEČERA koja će se održati 8. studenog 2023. s početkom u 19:00 sati u trajanju od najmanje 3 sata**

Lokacija za održavanje svečane večere nije unaprijed definirana te se očekuje da ponuditelj vodi računa da ponuda uključuje lokaciju prigodnu za traženu razinu svečanosti.

Potrebno je da lokacija svečane večere bude na području udaljenom do maksimalno 20 km od mjesta održavanja sastanka u hotelu Le Meridien Lav, Podstrana.

Ponuda mora uključiti:

* Najam prijevoza autobusom visoke turističke klase za 120 osoba od hotela Le Meridien Lav do lokacije održavanja svečane večere i povratak u hotel na isti način nakon večere
* Služenu svečanu večeru:
* Riblji meni sačinjen od domaćih proizvoda (iz ribolova ili akvakulture) podrazumijevajući da za svaku namirnicu postoji jasna sljedivost.
* Mogućnost odabira mesnog menija za ograničeni broj sudionika.
* Mogućnost odabira veganskog menija za ograničeni broj sudionika.
* Ponuda pića (sokovi: jabuka, naranča; gazirana i negazirana voda, vino domaćeg proizvođača)
* Glazbeni sastav - spoj moderne glazbe i autohtone dalmatinske glazbe